NYT บวกแรง 3% รับยอดส่งออกรถยนต์เดือนก.ย.นิวไฮในรอบ 2 ปี โบรกฯ ชูเป็นหุ้น Defensive
NYT บวกแรง 3% รับยอดส่งออกรถยนต์เดือนก.ย.นิวไฮในรอบ 2 ปีล่าสุด ณ เวลา 11.35 น. อยู่ที่ 6 บาท บวก 0.20 บาท หรือ 3.45% สูงสุดที่ 6.05 บาท ต่ำสุดที่ 5.80 บาท ด้วยมูลค่าซื้อขาย 38.06 ล้านบาท ด้าน โบรกฯ ชูเป็นหุ้น Defensive ที่มีรายได้และกระแสเงินสดมั่นคง
20 ต.ค. 2560

ผู้สื่อข่าวรายงานว่า ราคาหุ้นบริษัท นามยง เทอร์มินัล จำกัด (มหาชน) หรือ NYT ล่าสุด ณ เวลา 11.35 น. อยู่ที่ 6 บาท บวก 0.20 บาท หรือ 3.45% สูงสุดที่ 6.05 บาท ต่ำสุดที่ 5.80 บาท ด้วยมูลค่าซื้อขาย 38.06 ล้านบาท ขณะที่ดัชนีตลาดหุ้นไทยโดยรวมบวก 0.18%

ทั้งนี้ ราคาหุ้น NYT ปรับตัวเพิ่มขึ้น คาดว่าได้รับอานิสงส์จากตัวเลขยอดส่งออกรถยนต์เดือนก.ย.60 ปรับตัวเพิ่มขึ้นทำนิวไฮในรอบ 2 ปี
โดย บล.กรุงศรี  ระบุในบทวิเคราะห์ว่า ยอดส่งออกรถยนต์ที่ 120,654 คัน เพิ่มขึ้น  17.25% เทียบเดือนก่อนหน้าและ 7.2% เทียบช่วงเดียวกันของปีก่อนทำสถิติสูงสุดในรอบ 2 ปี เป็นบวกต่อกลุ่มท่าเรือเพื่อการส่งออกรถยนต์ NYT
ส่วน บล.โนมูระ พัฒนสิน ระบุในบทวิเคราะห์ ให้ราคาเป้าหมาย NYT ที่ 7.65 บาทต่อหุ้น โดยคาดกำไรครึ่งหลังปีนี้ ฟื้นตัวดีขึ้นเทียบ h-h จากยอดส่งออกรถยนต์ที่มีแนวโน้มเพิ่มขึ้น และในไตรมาส1/61 เริ่มบันทึกรายได้จากพื้นที่เช่าบนท่าเรือ 1.2 แสนตร.ม. หนุนคาดกำไรสุทธิปี 61 เติบโต 17.4% เทียบช่วงเดียวกันของปีก่อนและมี upside risk จากค่าเช่าที่สูงขึ้น 30% จากสมมติฐานเดิมจากปัจจัยบวก พรบ. EEC จะเพิ่มฐานกำไรสุทธิปี 61-63 ที่ระดับ 4.3% 5.7% 6.4% ตามลำดับ
ขณะที่ภาพรวมตลาดที่มี sentiment ดี หนุนความน่าสนใจใน Mid-small cap โดย NYT เป็นหุ้น Defensive ที่มีรายได้และกระแสเงินสดมั่นคง + ราคาหุ้นที่ปรับฐานลงมามากและเริ่มยืนได้อีกครั้ง มี Downside ต่ำ โดยซื้อขาย PER ปี 2018F เพียง 15.3x เท่าต่ำกว่ากลุ่มขนส่งฯที่ 29.1x + Dividend yield 18F คาดจ่าย 0.35 บาท/หุ้นหรือสูงถึง 6.0%
นอกจากนี้ EEC จะบวกต่อ NYT ซึ่งครอบครองพื้นที่ให้เช่าขนาดใหญ่ 75 ไร่ ผืนสุดท้าย ที่สามารถทำเป็นพื้นที่ปลอดภาษีหรือ Free zone ได้ ติดท่าเรือแหลมฉบัง ส่งผลให้คาดว่าราคาให้เช่าจริง มีแนวโน้มสูงกว่าประมาณการเดิมของราว 30% คาดมีข้อสรุปภายในไตรมาส4/60 + ยอดส่งออกรถยนต์ส.ค.สูงสุดรอบ 14 เดือน +9.3% เทียบช่วงเดียวกันของปีก่อน